Adventska bajka u Budimpešti, Varaždinu i dvorcu Trakošćan (3 dana)
Datum putovanja: NOVI DATUMI ZA 2026. 11.12. - 13.12.2026. (3 dana)- NOVI TERMIN Moguća mjesta polaska: Istra (Rovinj, Pula, Pazin) i Rijeka (Vrata Jadrana), Karlovac (Petrolova pumpa) i Zagreb (Velesajam) Rezervirajte svoje putovanje u nekoliko jednostavnih koraka Odabrali ste putovanje koje vam se sviđa? Prijavnicu za željeni aranžman i termin možete ispuniti klikom na sljedeći link: 👉 Ispuni prijavnicu Nakon što ispunite prijavnicu, na Vašu e-mail adresu stići će ponuda i ugovor za odabrani aranžman. Za sva dodatna pitanja, slobodno nas kontaktirajte – tu smo za vas! Prepustite se čaroliji adventskog putovanja koje spaja raskošno uređene gradske trgove, bajkoviti dvorac i jednu od najljepših europskih prijestolnica. Očekuju nas adventski Varaždin, romantični dvorac Trakošćan u posebnom blagdanskom ruhu te veličanstvena Budimpešta, obasjana tisućama lampica i ispunjena mirisima kuhanog vina, cimeta i tradicionalnih delicija. Uživajte u šetnji okićenim ulicama, upoznavanju bogate povijesti i arhitekture te trenucima stvorenima za najljepše blagdanske uspomene. Ovo trodnevno putovanje idealan je spoj razgleda, opuštanja, adventske atmosfere i slobodnog vremena za uživanje u svemu što ove posebne destinacije nude. Smještaj: IntercityHotel Budapest 4* PLAN I PROGRAM: 1. dan: HRVATSKA – VARAŽDIN – DVORAC TRAKOŠĆAN – BUDIMPEŠTA Polazak autobusa iz Hrvatske u ranim jutarnjim satima prema Varaždinu, jednom od najljepših baroknih gradova Hrvatske. Dolazak u Varaždin i slobodno vrijeme za uživanje u njegovoj posebnoj blagdanskoj atmosferi. Varaždinski Advent već godinama slovi kao jedan od najljepših adventskih događanja u Hrvatskoj. Okićene povijesne ulice i trgovi, mirisi kuhanog vina, cimeta i tradicionalnih delicija te brojne adventske kućice stvaraju savršenu kulisu za početak našeg blagdanskog putovanja. Prošećite Korzom, razgledajte prekrasno uređeno gradsko središte i prepustite se pravoj adventskoj čaroliji. Nastavak putovanja prema dvorcu Trakošćan, jednom od najpoznatijih i najromantičnijih hrvatskih dvoraca. Smješten iznad jezera i okružen prekrasnom prirodom, Trakošćan tijekom adventskog razdoblja poprima posebno bajkovito ruho. U cijenu putovanja uključena je ulaznica za adventski program u dvorcu Trakošćan tzv. dvorac Svijetla. Advent u Trakošćanu jedna je od novijih adventskih atrakcija u Hrvatskoj, koja posjetiteljima donosi poseban spoj povijesti, blagdanskog ugođaja i raskošno uređenih prostorija dvorca. Uživajte u svjetlosnim instalacijama, blagdanskim dekoracijama i jedinstvenoj atmosferi jednog od najljepših hrvatskih dvoraca. Nakon razgleda nastavak vožnje prema Budimpešti. Dolazak u hotel, smještaj u sobe i noćenje. 2. dan: BUDIMPEŠTA – RAZGLED GRADA – MOGUĆNOST VOŽNJE BRODOM Doručak. Odlazak u cjelodnevni razgled Budimpešte u pratnji lokalne vodičkinje. Upoznat ćemo najpoznatije znamenitosti mađarske prijestolnice, veličanstvenog grada smještenog na obalama Dunava. Tijekom panoramskog i pješačkog razgleda vidjet ćemo Trg heroja, Aveniju Andrássy, baziliku sv. Stjepana, veličanstvenu zgradu Parlamenta, Budimski dvorac, Ribarsku utvrdu, Matijaševu crkvu i druge poznate gradske znamenitosti. Posebnu čar Budimpešti u adventsko vrijeme daju raskošno ukrašene ulice, svjetlosne dekoracije i brojni božićni sajmovi. Posjetit ćemo najpoznatije adventske lokacije u središtu grada, gdje možete kušati tradicionalne mađarske specijalitete, kuhano vino, kürtőskalács i druge blagdanske delicije. Tijekom dana mogućnost fakultativne panoramske vožnje brodom po Dunavu. S rijeke se pruža nezaboravan pogled na Parlament, Budimski dvorac, Ribarsku utvrdu, mostove i druge osvijetljene znamenitosti Budimpešte. Nakon razgleda slobodno vrijeme za individualne programe i uživanje u adventskoj atmosferi. Povratak u hotel i noćenje. 3. dan: BUDIMPEŠTA – SLOBODNO VRIJEME – HRVATSKA Doručak i odjava iz hotela. Odlazak u središte Budimpešte te slobodno vrijeme za vlastite programe, šetnju i kupovinu. Preporučujemo šetnju poznatom ulicom Váci, najpoznatijom pješačkom i trgovačkom ulicom Budimpešte. Ovdje se nalaze brojne trgovine, suvenirnice, slastičarnice, restorani i kafići, a ulica je tijekom adventa posebno lijepo ukrašena. Slobodno vrijeme možete iskoristiti i za posljednji posjet adventskim kućicama, kupovinu božićnih poklona, kušanje mađarskih specijaliteta ili opuštanje uz kavu i poznatu mađarsku slasticu. U dogovoreno vrijeme okupljanje grupe i polazak prema Hrvatskoj. Dolazak na mjesta polaska predviđen je u večernjim satima. Cijena uključuje: prijevoz moderno opremljenim turističkim autobusom dva noćenja u komfornom hotelu 4* (dvokrevetne, bračne sobe) s doručkom : IntercityHotel Budapest 4* pratitelj putovanja lokalnog vodiča u Budimpešti ulaznicu u dvorac Trakošćan osiguranje od jamčevine osiguranje od nesreće priprema i organizacija putovanja Cijena ne uključuje: sve ono što nije navedeno kao uključeno (ulaznice za objekte koji se posjećuju tijekom razgledavanja, dodatni sadržaji i troškovi koji nisu predviđeni programom, troškovi osobne prirode kao što su piće, dodatni obroci, telefon, javni gradski prijevoz i sl.) jednokrevetnu sobu - nadoplata iznosi 90 eura INFORMATIVNO: PREPORUČUJEMO UGOVARANJE PUTNOG OSIGURANJA: osiguranje od posljedica nesretnog slučaja bolesti i na putovanju, oštećenja i gubitka prtljage, dragovoljno zdravstveno osiguranje za vrijeme puta i boravka u inozemstvu, osiguranje za otkaz slučaja putovanja te osiguranje kojim se osiguravaju troškovi pomoći i povratka putnika u mjesto polazišta u slučaju nesreće i bolesti. - dodatno, uz dobru volju :) napojnica za vozače i vodiče – po želji, nije obavezno, no ako ste zadovoljni uslugom, organizacijom i trudom naših djelatnika, čistoćom autobusa, lijepo ih je nagraditi po vlastitoj procjeni. Važno: Ukoliko ste zainteresirani za jednokrevetnu sobu, molimo pošaljite upit. Ukoliko navedeno nije dostupno, možemo Vam ponuditi spajanje s drugom osobom istog spola u dvokrevetnu sobu. - na navedenom vikend putovanju nisu dostupne su trokrevetne sobe. Obavezne nadoplate: boravišna pristojba 2-4 eura po osobi po noćenju (obavezna nadoplata za praćenje putovanja na dan puta, točan iznos biti će naveden u završnom pismu) Minimalna kvota za održavanje vikend putovanja: 35 putnika . Završno pismo prije putovanja šaljemo najkasnije 72 h prije puta gdje će putnici biti obavješteni o svim detaljima. Za ovo putovanje vrijede opći uvjeti poslovanja.